Moskva avtobuslarida bepul Wi-Fi paydo bo‘ldi

Moskvadagi “Mosgortrans” avtobuslarida bepul Wi-Fi paydo bo‘ldi, deya xabar bermoqda “TASS”.

Korxona matbuot xizmati ma’lum qilishicha, ushbu xizmat ayni paytda ba’zi yo‘nalishlarda sinovdan o‘tkazilmoqda.
Tarmoqqa ulanish uchun mavjud tarmoqlar ro‘yxatidan “Mosgortrans_Free”ni tanlash va qisqa avtorizatsiyadan o‘tish lozim.
Nashr eslatishicha, o‘tgan kuzda bunday funksiya yer usti jamoatchilik transportining 430 ta bekatida paydo bo‘lgan edi.